《寄题刘东之园池》
明代·王韦

柱史园池万竹斜，小罗山下岸乌纱。
晚畦刈罢还抽叶，秋径归来未着花。
不用平泉繁草树，谁言蓬海剩烟霞。
平生赋咏多休暇，更种东陵十亩瓜。

作者简介：应天府上元人，字钦佩。弘治十八年进士。授吏部主事。历河南提学副使，官至太仆少卿。为诗婉丽多致，隽味难穷，然失之纤弱。有《南原集》。